EkBass/fiwiki-20250220-pages-articles huggingface dataset:
Highlander

Highlander voi tarkoittaa ainakin seuraavia asioita: ==Rakennukset== * Highlander Research and Education Center, oppilaitos Tennesseessa, Yhdysvalloissa ==Lehdet== * The Highlander, James Macphersonin runoteos * The Highlander, skotlantilainen gaelinkielinen poliittinen lehti * Highlander, Marble Fallsissa Teksasissa ilmestyvä lehti * Highlander, Highlandsissa Pohjois-Carolinassa ilmestyvä lehti * Highlander, Riversidessä Kalifornian yliopiston oppilaslehti * Highlander, Arkansasin Lyonin yliopiston oppilaslehti ==Mediassa== * Highlander, muun muassa seuraavien elokuvien ja televisiosarjojen tuotemerkki: Elokuvat * Highlander – kuolematon, elokuva vuodelta 1986 * Highlander 2 – Paluu, elokuva vuodelta 1991 * Highlander 3: Saalistaja, elokuva vuodelta 1994 * Highlander – pelin loppu, elokuva vuodelta 2000 * Highlander – The Source, elokuva vuodelta 2007 Televisiosarjat * Highlander, elokuvaan perustuva spin-off-televisiosarja ** Highlander: The Raven, televisiosarjaan perustuva spin-off-sarja Animaatiosarjat ja -elokuvat * Highlander, animaatiosarja ** Highlander: The Search for Vengeance, animaatiosarjaan perustuva spin-off-animaatioelokuva Pelit * Highlander, muun muassa Commodore-64:lle julkaistu peli * Highlander: The Last of the MacLeods, Atari Jaguarille julkaistu peli * Highlander: The Card Game, keräilykorttipeli * Highlander: The Game, julkaisematon videopeli == Urheilussa == * Radford Highlanders, Radfordin yliopiston urheiluseurojen järjestö * Highland League, ikämiesten jalkapallosarja Skotlannissa * Highlanders, uusiseelantilainen Rugby union -seura * The Highlanders, oli skotlantilainen showpainiryhmä * Highlanders FC, zimbabwelainen jalkapallojoukkue * Mbabane Highlanders, swazimaalainen jalkapalloseura * NJIT Highlanders, NCAA:n alaisuuteen kuluvat NJIT:n urheilijat == Muita == * Highlander, tanskalainen yhtye * Toyota Highlander, automalli ;Britannian kuninkaallinen laivasto * HMS Highlander (1856), Albacore-luokan puinen potkurilla varustettu tykkivene * HMS Highlander (H44), H-luokan hävittäjä.
Irma Torvi

Irma Mirjam Torvi (o.s. Ronkanen; 31. maaliskuuta 1913 Helsinki – 19. helmikuuta 2006 Helsinki) oli suomalainen poliitikko, joka toimi SKDL:n kansanedustajana vuosina 1948–1966. Viitattu 18.12.2007. == Elämä ja ura == Torvi kirjoitti ylioppilaaksi 1933 ja suoritti sanomalehtitutkinnon Yhteiskunnallisessa korkeakoulussa 1936. Hän työskenteli muun muassa vakuutusyhtiö Varman vakuutusvirkailijana 1934–1936 ja Hyvinkään kauppalan toimistonvirkailijana 1942–1945. Sotavuosien jälkeen Torvi opiskeli Sirola- opistossa. Puolisonsa mukana Poriin muuttanut Torvi valittiin eduskuntaan Turun läänin pohjoisesta vaalipiiristä vuosina 1948 ja 1951. Ouluun muutettuaan hänet valittiin eduskuntaan vielä kolmasti Oulun läänin vaalipiiristä vuosina 1954, 1958 ja 1962. Hän oli myös Porin ja Oulun kaupunginvaltuustojen jäsen. Kansanedustajakautensa päätyttyä Torvi suoritti valtio-opin ja sosiaalipolitiikan arvosanoja Tampereen yliopistossa, ja työskenteli Helsingissä Kansaneläkelaitoksen toimistosihteerinä 1968–1978. == Yksityiselämä == Irma Torven puoliso oli maanalaisen SKP:n toiminnassa mukana ollut sosionomi Arvi Torvi (1904–1971), joka työskenteli muun muassa porilaisen Osuusliike Kansan sekä Oulun Osuuskaupan toimitusjohtajana. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:Oulun kaupunginvaltuutetut Luokka:Porin kaupunginvaltuutetut Luokka:Turun läänin pohjoinen vaalipiiri Luokka:Oulun vaalipiiri Luokka:Vuonna 1913 syntyneet Luokka:Vuonna 2006 kuolleet
Erich von Ungern-Sternberg

Erich von Ungern-Sternberg (17. helmikuuta 1910 Tallinna – 9. heinäkuuta 1989 Helsinki) oli suomalainen arkkitehti. Hänet tunnetaan etenkin teollisuusrakennusten suunnittelijana. Hän kuului von Ungern-Sternbergin baltiansaksalaiseen aatelissukuun. Perhe muutti Suomeen vuonna 1919. Hänen isänsä Ernst von Ungern-Sternberg toimi lohjalaisen Ab Faner Oy:n toimitusjohtajana 1923-1950. Von Ungern-Sternberg valmistui arkkitehdiksi Teknillisestä korkeakoulusta vuonna 1938. Hän työskenteli Petsamon Nikkelin palveluksessa 1937–1939 ja Bertel Liljequistin arkkitehtitoimistossa 1939. Sodan jälkeen hän toimi vuodesta 1945 vuoteen 1946 Hämeen läänin maatalousseuran arkkitehtina ja perusti sen jälkeen oman arkkitehtitoimiston, joka toimi vuoteen 1977 saakka. Hän suunnitteli paljon teollisuusrakennuksia eri tilaajille, muun muassa Oy Vuoksenniska Ablle ja Hangon Koverhariin terästehtaan rakennuksia. Von Ungern-Sternberg suunnitteli myös asuinrakennuksia ja huviloita yksityisille asiakkaille ja korjaus- ja muutostöitä arvorakennuksiin. Hänen käsialaansa on myös Espoossa oleva Solvallan urheiluopisto ja Kirkkonummen Haapajärven kirkon lähellä oleva siunauskappeli (1948). Lohjalle Erich von Ungern-Sternberg suunnitteli 1950-luvun alussa kolme asuinkerrostaloa. Espoossa olevan Träskändan kartanon päärakennuksessa oli toiminut kunnalliskoti 1920-luvulta. Päärakennus kävi ahtaaksi, ja von Ungern-Sternberg suunnitteli alueelle lisärakennuksen, joka valmistui 1953. Rakennuksessa oli sairasosasto, pesula, sauna, laitoskeittiö ja ruokasali. Hän suunnitteli myös seuraavan laajennuksen, joka valmistui 1957. Se oli satapaikkainen hoitorakennus, jossa oli lisäksi muun muassa voimistelu- ja askartelutilat. Espoon kaupungin koulutus- ja edustustilana ja kaupunginjohtajan virka-asuntona olevan Gumbölen kartanon vuodelta 1840 oleva empiretyylinen päärakennus on kunnostettu nykyasuunsa Erich von Ungern- Sternbergin suunnitelmien mukaan vuosina 1974–1975 tehdyssä korjauksessa. == Lähteet == Luokka:Suomalaiset arkkitehdit Luokka:Vuonna 1910 syntyneet Luokka:Vuonna 1989 kuolleet
Kulkeutuminen

__NOTOC__ Kulkeutuminen on aineen liikettä toisen aineen mukana. Ympäristötieteissä tutkitaan etenkin saasteiden kulkeutumista veden ja ilman mukana. Kulkeutumisessa vaikuttaa aineen oman kemiallisen muuttumisen lisäksi neljä fysikaalista prosessia: * advektio eli tuulen tai virtaavan veden mukana ajelehtiminen * diffuusio eli pitoisuuserojen tasaantuminen * dispersio eli sekoittuminen muun muassa turbulenssin takia * poistuminen: ilmansaasteiden osalta märkälaskeuma sateen mukana ja kuivalaskeuma, maassa virtaavan veden osalta adsorptio eli siirtyminen maaperään == Kulkeutuminen ilmakehässä == Aineiden kulkeutumista ilmakehässä ennustetaan ja tutkitaan numeerisella mallilla. Se yhdistää tietoa ilman virtauksista tietoihin aineiden käyttäytymisestä. Sen lisäksi, että tuuli kuljettaa aineita paikasta toiseen, ne muuttuvat toisiksi aineiksi reagoidessaan keskenään tai mahdollisten pilvipisaroiden kanssa. Sade huuhtoo aineita alas (märkälaskeuma), ja hiukkaset putoavat painovoiman vaikutuksesta (kuivalaskeuma), mikä kiihtyy, jos hiukkaset takertuvat toisiinsa ja kasvavat isommiksi. == Kulkeutuminen veden mukana == Vesi kuljettaa sekä kelluvia että liuenneita aineita mukanaan virratessaan sekä puroina ja jokina että maa- ja pohjavesissä. == Kulkeutumismatkat == Kaukokulkeutumiseksi sanotaan kulkeutumista matkoilla, jotka ovat pitempiä kuin yhden kaupungin sisällä tapahtuva kulkeutuminen. Paikallisessa mittakaavassa tutkitaan etenkin aineiden leviämistä yksittäisestä päästölähteestä tai lähdetyypistä (tieliikenne, peltojen ravinteet, kaatopaikat). == Katso myös == *Pienhiukkaset *Ilmansaaste *Kaukokulkeutuminen == Lähteet == Luokka:Ympäristöongelmat
Hérault

Hérault on Ranskan departementti numero 34, joka on nimetty 160 kilometriä pitkän Héraultjoen mukaan. Hérault sijaitsee Etelä-Ranskassa Languedoc- Roussillonin hallintoalueella. Departementti on pinta-alaltaan 6 101 neliökilometriä ja siellä on 1 001 037 asukasta (vuonna 2006). Hérault’n pääkaupunki on Montpellier. Hérault on jaettu edelleen kolmeen arrondissementtiin, 49 kantoniin ja 343 kuntaan. Hérault oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Hérault muodostettiin osasta Languedocin provinssia. Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Minerve, Olargues ja Saint- Guilhem-le-Désert.List of The Most Beautiful Villages of France , The Most Beautiful Villages of France. Viitattu 6.7.2017. == Katso myös == * Luettelo Hérault’n kunnista * Canal du Midi == Lähteet == == Aiheesta muualla == * Hérault’n departementin kotisivut thumb|300px|left|Prefektuurin arrondissementit *
Haute-Savoie

Haute-Savoie (”Ylä-Savoiji”) on Ranskan departementti numero 74. Se sijaitsee Ranskan itärajalla Rhône-Alpesin hallintoalueella. Se on osa historiallisesta Savoijin valtiosta. Departementti on pinta-alaltaan 4 388 neliökilometriä, ja siellä on 696 254 asukasta (2006). Haute-Savoien pääkaupunki on Annecy. Haute- Savoie on jaettu edelleen neljään arrondissementtiin, 34 kantoniin ja 294 kuntaan. Haute-Savoie sijaitsee Alpeilla, ja sillä on yhteistä rajaa sekä Sveitsin että Italian kanssa. Mont Blanc -vuori sekä monet tunnetut hiihtokeskukset kuten Chamonix ovat osa Haute-Savoieta. Ranskan lisäksi departementissa puhutaan arpitaanin kieltä. == Lähteet == == Aiheesta muualla == *
Svenska Kulturfonden i Björneborg

thumb|Mikaelsgården. Svenska Kulturfonden i Björneborg on suomalainen säätiö. Sen perusti kauppias Hjalmar Widbom vuonna 1919. Säätiön tarkoituksena on edistää ruotsinkielistä toimintaa Porin kaupungissa ja sen lähialueilla. Säätiö muun muassa on enemmistöosakkaana Björneborgs svenska samskola Ab:ssä, Björneborgs svenska samskolaa hallinnoivassa yhtiössä. Lisäksi se on ollut mukana vaikuttamassa Rosenlew-museon perustamiseen. Vuonna 2003 Porin Liisantorin laidalle valmistui säätiön rakennuttama monitoimitalo Mikaelsgården, jossa sijaitsevat muun muassa päiväkoti, Björneborgs svenska samskolan esikoulu sekä ravintola ja auditorio.Mikaelsgården Viitattu 25.8.2013. == Lähteet == * Svenska Kulturfonden i Björneborg rs. ===Viitteet=== == Aiheesta muualla == * Mikaelsgården - Svenska Kulturfonden i Björneborg Luokka:Suomalaiset rahastot Luokka:Suomenruotsalaiset säätiöt Luokka:Suomenruotsalainen kulttuuri
Ekho

Ekho () oli kreikkalaisessa mytologiassa nymfi, joka puhui aina, kun muut puhuivat, ja joka ei koskaan aloittanut keskustelua muiden vaietessa. Hänestä tuli kaikuna tunnetun akustisen ilmiön henkilöitymä. == Ovidiuksen versio == Ovidiuksen Muodonmuutoksissa Ekho kuvataan nymfiksi, joka pidätteli Heraa loputtomilla puheillaan auttaen siten muita nymfejä pakenemaan lemmenseikkailuistaan tämän puolison Zeuksen kanssa ennen kuin Hera ehti saada heidät kiinni itse teosta. Tästä rangaistuksena hän lausui Ekholle, että tämän petollinen kieli kelpaisi tästä eteenpäin ainoastaan vähäisimpään käyttöön. Siitä eteenpäin Ekho saattoi ainoastaan toistaa toisten sanoja.Ovidius: Muodonmuutoksia iii, 359–369 (engl. käännös). Narkissos, jokijumala Kefissoksen ja nymfi Liriopen erityisen kaunis viisitoistavuotias poika, vaelsi metsässä, ja Ekho rakastui tähän ja alkoi seurata tätä. Mitä kauemmin hän seurasi Narkissosta, sitä enemmän hän tätä himoitsi, mutta hän ei voinut kuin odottaa, koska ei saanut ääntä suustaan ensimmäisenä. Narkissos kuitenkin pysähtyy huutaen tovereilleen: "Kuka on täällä?", johon Ekho vastaa: "Täällä!" Hämillään nuorukainen jatkaa: "Tule tänne!", ja Ekho vastaa samoin. Uudelleen ja uudelleen Narkissos huutaa, ja äänen pettämänä lopulta pyytää: "Yhtykäämme täällä!", johon Ekho huudahtaa onnellisena: "Yhtykäämme!" ja ryntää rakastettunsa kaulaan. Narkissos pakenee tältä huudahtaen: "Irroita kätesi! Mieluummin kuolo kuin että koskaan hyväilisit minua!" Ekho vastaa: "Hyväilisit minua", ja pakenee syvälle metsään torjumisen masentamana. Rakkauden polttamana hänen ruumiinsa riutuu niin, että lopulta hänestä on jäljellä enää kivettyneet luut ja hänen äänensä, joka edelleen vastaa kukkuloilta, vaikka häntä itseään ei enää näykään.Ovidius: Muodonmuutoksia iii, 339-358 (engl. käännös). Ekho rukoilee jumalia, että myös Narkissokselta kiellettäisiin tämän rakkauden kohde. Jumalatar Nemesis kuuli pyynnön, ja sai Narkissoksen rakastumaan omaan kuvajaiseensa.Ovidius: Muodonmuutoksia iii, 402–406 (engl. käännös). Kun Narkissos riutuu lähteen äärellä tuijottaen vain omaa kuvaansa, Ekhon kerrotaan huokailleen edelleen tämän rinnalla ja lopulta Narkissoksen kuoltua toistaneen uudelleen ja uudelleen naiadien surua.Ovidius: Muodonmuutoksia iii, 494–508 (engl. käännös). == Longoksen versio == Longos kertoo teoksessaan Dafnis ja Khloe Ekhon olleen erityisen kaunis kuolevaisen isän ja nymfin tytär, joka tanssi nymfien ja soitti muusien kanssa. Ekho kuitenkin torjui sekä miesten että jumalien lähentelyt pitäen neitsyyttään arvokkaampana. Pan, suuttuneena tämän torjunnasta ja kateellisena musiikillisesta lahjakkuudestaan, lähettää hulluuden paikallisten paimenten pariin, ja nämä raivoissaan repivät Ekhon kappaleiksi. Nymfien vuoksi maa kätkee palat sisäänsä, josta ne edelleen toistavat ääniä - mukaan lukien Panin soiton - kuten aiemminkin.Longos: Dafnis ja Khloe, iii (engl. käännös ). == Lähteet == == Aiheesta muualla == Luokka:Kreikkalaisen mytologian muodonmuutokset Luokka:Nymfit
Hypanis

Hypanis () voi viitata seuraaviin: * Etelä-Bug, antiikin Hypanis, joki nykyisessä Ukrainassa * Kuban, antiikin Hypanis, joki nykyisellä Venäjällä
Narkissos

Narkissos () oli kreikkalaisessa mytologiassa kauneudestaan tunnettu KefisoksenHyginus: Fabulae cclxxi (engl. käännös). ja Leiriopen poikaOvidius: Muodonmuutoksia iii, 339–358 (engl. käännös). == Ovidius: Muodonmuutoksia == Täytettyään kuusitoista vuotta Narkissos lähti vaeltamaan metsään, jossa nymfi Ekho huomasi hänet. Ekho rakastui Narkissoksen ulkonäköön ja alkoi seurata häntä. Mitä kauemmin hän seurasi Narkissosta, sitä enemmän hän tätä himoitsi, mutta hän ei voinut kuin odottaa, koska Hera oli aiemmin rangaistuksena tämän suulaudesta estänyt tätä puhumasta ensin. Kohta Narkissos pysähtyi ja huusi tovereitaan: "Kuka on täällä?", johon Ekho vastasi: "Täällä!" Hämillään nuorukainen jatkoi: "Tule tänne!", ja Ekho vastasi samoin. Uudelleen ja uudelleen Narkissos huusi, ja äänen pettämänä lopulta pyysi: "Yhtykäämme täällä!", johon Ekho huudahti onnellisena: "Yhtykäämme!" ja ryntäsi rakastettunsa kaulaan. Narkissos pakeni tältä huudahtaen: "Irroita kätesi! Mieluummin kuolo kuin että koskaan hyväilisit minua!" Ekho vastasi: "Hyväilisit minua", ja pakeni syvälle metsään torjumisen masentamana. Ekhon ruumis riutui pois, ja vain hänen äänensä jäi vastaamaan kutsujille kukkuloilta. Samalla tavoin Narkissos torjui kaikki muutkin, ja lopulta yksi torjutuista pyysi jumalia kieltämään tältä sen, mitä tämä koskaan rakastaisikaan. Jumalatar Nemesis kuuli rukouksen ja toteutti toiveen.Ovidius: Muodonmuutoksia iii, 402–406 (engl. käännös). Narkissos saapui koskemattomalle ja peilityynelle vuoristolähteelle Thespiaihin,Pausanias: Periegesis tes Hellados ('Kreikan kuvaus') 9.31.7 (engl. käännös). ja kumartuessaan juomaan siitä hän huomasi oman kuvajaisensa. Hän rakastui tähän välittömästi ja ihaili kuvajaisensa jokaista piirrettä suudellen sen huulia. Väsymys ja nälkä eivät saaneet häntä poistumaan kuvansa äärestä, ja niin hän kuihtui lähteen äärellä, kunnes lopulta kuoli pois. Najadit ja dryadit voihkivat suruaan kuoleman johdosta, ja Ekho kaiutti heidän huokauksiaan aina uudelleen ja uudelleen. Narkissoksen kuihtunut ruumis muuttui narsissiksi, Narkissoksen mukaan nimetyksi keltavalkoiseksi kukaksi.Ovidius: Muodonmuutoksia iii, 407–508 (engl. käännös). == Vaihtoehtoinen versio == Pausanias kertoo myös toisenlaisen version, jonka hän itse toteaa olevan vähemmän suosittu. Siinä Narkissoksella on kaksoissisar, joka oli tarkalleen hänen näköisensä – he käyttivät samanlaisia vaatteita, laittoivat hiukset samalla lailla ja metsästivät yhdessä. Narkissos rakastui sisareensa, mutta tämän kuollessa hän kaipasi tätä niin kovasti, että meni lähteelle katsomaan kuvajaistaan kuvitellen sen olevan hänen sisarensa. Pausanias jatkaa, että narsissit oli vanhemmassa tarinassa luotu jo aiemmin houkuttelemaan Demeterin tytär Persefone pois ystäviensä luota niin, että niitä poimiessaan Haades voisi siepata hänet.Pausanias: Periegesis tes Hellados ('Kreikan kuvaus') 9.31.8–9 (engl. käännös). == Katso myös == * Narsismi == Lähteet == == Aiheesta muualla == Luokka:Kreikkalaisen mytologian muodonmuutokset
Turnaus

Turnaus on kilpailumuoto, joka käydään usean yksilön tai joukkueen välillä. Turnaus voi olla yksivaiheinen tai monivaiheinen, ja se voidaan käydä erilaisia turnausjärjestelmiä noudattaen. Turnaus eroaa sarjasta siten, että turnaus pelataan yleensä lyhyemmän ajan kuluessa ja yleensä samassa paikassa. Turnauksia järjestetään esimerkiksi jalkapallossa, jääkiekossa, tenniksessä, golfissa, biljardissa, nyrkkeilyssä ja shakissa. Turnaus voidaan pelata sarja- tai cup-muotoisena, tai näiden kahden yhdistelmänä. Sarjamuotoisessa turnauksessa kaikki kilpailijat saattavat joko olla samassa suuressa lohkossa, tai kilpailijat on jaettu pienempiin lohkoihin. Saman lohkon kilpailijat pelaavat keskenään sarjan, joka ratkaisee kilpailun sellaisenaan, tai jonka jälkeen turnauksen voittaja voidaan selvittää pudotuspeleillä. Cup-turnaus voi olla esimerkiksi kerrasta poikki -muotoinen tai kahdesta häviöstä ulos -muotoinen. Eliminointiturnauksessa pelaajat putoavat turnauksesta yksi kerrallaan. Eliminointiturnausmuotoa käytetään esimerkiksi pokeriturnauksissa. Sarjamuotoinen turnaus voi olla täyskierrosturnaus tai vajaakierrosturnaus. Täyskierrosturnauksessa kaikki pelaavat vuorollaan kaikkia vastaan. Vajaakierrosturnauksessa kierroksia on vähemmän, eivätkä kaikki kohtaa toisiaan. Yksi esimerkki vajaakierroskilpailun toteutustavasta on sveitsiläinen systeemi, jossa vastakkain asetetaan aina samassa pistemäärässä olevat kilpailijat. *
Lou Gehrig

Henry Louis ”Lou” Gehrig (10. kesäkuuta 1903 – 2. kesäkuuta 1941) oli yhdysvaltalainen baseballpelaaja (ykköspesävahti). Hän syntyi New Yorkin Manhattanilla saksalaisten Heinrich Gehrigin sekä Christina Fackin pojaksi. Hän opiskeli valmistumatta Columbian yliopistossa. Gehrig pelasi New York Yankeesissa vuosina 1923–1939. Hän ehti uransa aikana tehdä useita baseball- ennätyksiä ja pelata vuoden 1925 jälkeen 2 130 perättäisessä pelissä. Hän oli American Leaguen ”Most Valuable Player” vuosina 1927 ja 1936 ja osallistui seitsemänä vuotena All-Star-joukkueeseen. Gehrig otettiin vuonna 1939 National Baseball Hall of Fameen, ja vuonna 1955 hänen kunniakseen perustettiin Lou Gehrigin muistopalkinto. Lou Gehrigillä todettiin lihasrappeumatauti ALS vuonna 1939. Hän joutui lopettamaan uransa kesken ja kuoli kesäkuussa 1941 ollessaan 37-vuotias. Hänen leskensä Eleanor kuoli 6. maaliskuuta 1984. Gehrigin mukaan ALS-taudista käytetään Yhdysvalloissa yleisesti nimitystä Lou Gehrigin tauti. Gehrigin elämästä kertova elokuva Sankaritekojen mies valmistui vuonna 1942. Elokuvassa Gehrigiä näytteli Gary Cooper. == Lähteet == Luokka:Yhdysvaltalaiset baseballpelaajat Luokka:Vuonna 1903 syntyneet Luokka:Vuonna 1941 kuolleet Luokka:Seulonnan keskeiset artikkelit
Huang Ju

Huang Ju () (syyskuu 1938 Jiashan, Zhejiang – 2. kesäkuuta 2007 Peking) oli Kiinan kansantasavallan varapääministeri ja Kiinan kommunistisen puolueen politbyroon jäsen. Hän oli Kiinan poliittisessa arvoasteikossa kuudes. Huang kuoli syöpään kesäkuun alussa 2007. Huang syntyi vuonna 1938 Zhejiangin maakunnassa. Hän opiskeli Tsinghua-yliopistossa sähkötekniikkaa vuosina 1956–1963. Maaliskuussa 1966 hän liittyi kommunistiseen puolueeseen. Huang toimi Shanghain pormestarina vuosina 1991–1994. Kansalliseen politiikkaan hän siirtyi Jiang Zeminin jäätyä eläkkeelle vuonna 2002, ja hänet nimitettiin Kiinan korkeimman päättävän elimen politbyroon jäseneksi. Hän oli yhdeksästä jäsenestä vähiten suosittu sekä kansan että puolueen keskuudessa. Huang oli naimisissa Yu Huiwenin (余慧文) kanssa. ==Lähteet== Luokka:Kiinalaiset poliitikot Luokka:Vuonna 1938 syntyneet Luokka:Vuonna 2007 kuolleet
Elara

Elara (, myös , ) oli kreikkalaisessa mytologiassa Orkhomenoksen tytär. Zeus vietteli hänet ja piilotti Elaran maan sisään piiloon vaimoltaan Heralta. Siellä tämä synnytti hänelle suurikokoisen pojan, Tityoksen.Apollodoros: Kirjasto 1.4.1 (engl. käännös), jonka tosin Homeros kertoo ilmeisesti tähän viitaten olevan Gaian, maan, poika.Homeros: Odysseia 11.580 (engl. käännös) == Lähteet == Luokka:Kreikkalaisen mytologian prinsessat
As Daylight Dies

As Daylight Dies on yhdysvaltalaisen metalcore-yhtyeen Killswitch Engagen neljäs studioalbumi. Roadrunner Records julkaisi albumin Yhdysvalloissa 21. marraskuuta 2006, ja Isossa-Britanniassa päivää ennen. Se on Killswitch Engagen ensimmäinen albumi, jossa ei ole yhtään instrumentaalista kappaletta. Albumi nousi Billboard 200 -listan sijalle 32. == Kappaleet == # # # # # # # # # # # === Special Edition === ==== Bonuskappaleet ==== # * # # # ==== Bonus-DVD ==== * My Curse (Musiikkivodeo & making of) * The Arms of Sorrow (Musiikkivideo & making of) * Holy Diver (Dio -cover, musiikkivideo) == Kokoonpano == * Howard Jones – laulu * Adam Dutkiewicz – kitara, taustalaulu * Joel Stroetzel – kitara * Mike D’Antonio – bassokitara * Justin Foley – rummut === Tuotanto === * Adam Dutkiewicz – tuottaja, äänittäjä, miksaaja * Ted Jensen – masteroija * Mike D’Antonio – kansikuva * Joel Stroetzel – tuottaja == Arvostelut == * About.com: About.com * Allmusic: Allmusic review * Imperiumi.net: Imperiumi.net * Soundi: Soundi * Sputnikmusic: Sputnikmusic == Aiheesta muualla == * * As Daylight Dies discogs.com -sivustolla == Lähteet == Luokka:Vuoden 2006 albumit Luokka:Killswitch Engagen albumit
Mihail Prohorov

Mihail Dmitrijevitš Prohorov (, s. 3. toukokuuta 1965 Moskova) on venäläinen suurliikemies, oligarkki. Liike-elämän aikakauslehti Forbes listasi maaliskuussa 2007 hänet maailman 38. rikkaimmaksi henkilöksi. Venäläisen Finans-lehden mukaan Prohorov oli Venäjän rikkain ihminen talvella 2009. Hänen omaisuutensa oli 14,1 miljardin dollarin arvoinen. == Henkilöhistoria == Prohorovilla on loppututkinto Moskovan finanssi-instituutista. Vuonna 1992 Mihail Prohorov ja Vladimir Potanin saivat haltuunsa kahden suuren neuvostoajan pankin yritysasiakkaat. Tarkoitusta varten perustettiin Interros (Интеррос). Konsernilla oli toimintaa metalleissa, teknisessä rakentamisessa, maataloudessa ja medioissa. Vuoden 2007 alussa Mihail Prohorov ja Vladimir Potanin ilmoittivat yhteistyönsä päättymisestä. Prohorov oli määrä saada omistukseensa Polyus Gold -konserni, joka on Venäjän suurin kullan tuottaja.The World's Billionaires #38 Mikhail Prokhorov Forbes.com 3.8.2007 == Liikemiesura == Prohorov on omistanut yhdessä Vladimir Potaninin kanssa osuudet Norilski nikel -konsernista ja Polyus Gold -kaivosyhtiöstä. Prokhorov kuitenkin myi Norilskin osakkeensa ennen vuonna 2008 alkanutta taantumaa, mikä osoittautui hyväksi ajoitukseksi. Prokhorovin sijoitusyhtiö Renaissance Partners on pääosakkaana Uudenkaupungin soijajalostamossa.HS.fi: Rahaa rajan takaa , viitattu 22.09.2013 Prokhorov toimi vuosina 2008–2014 Venäjän ampumahiihtoliiton puheenjohtajana. Vuonna 2010 hän osti NBA-joukkue Brooklyn Netsin. Vuonna 2017 hän myi 49 prosentin osuuden Netsistä Joseph Tsaille. Kauppaan kuului myös optio Tsaille, jotta hän voi ostaa itselleen enemmistön Netsistä neljän vuoden sisällä. RSPP:n työmarkkinakomitean puheenjohtajana Prohorov ehdotti talouslehti Kommersantin loppuvuodesta 2010 julkaisemassa dokumentissa Venäjän työlakien radikaalia liberalisointia ja työajan nostoa 60 tuntiin viikossa tai 12 tuntiin päivässä.NBA Oligarch Advocates 60-Hour Workweek AOL News 7.11.2010. Prohorov valittiin kesäkuussa vuonna 2011 Pravoje delo -puolueen johtoon. Prohorov lähti puolueesta syyskuussa poliittisten kiistojen takia. Prohorov ilmoitti 12. joulukuuta 2011 lähtevänsä ehdokkaaksi vuoden 2012 Venäjän presidentinvaaleihin.Miljardööri Prohorov ilmoittautui Putinin haastajaksi Yle Uutiset Ulkomaat 12.12.2011 Ehdokkuuden taustavoimiksi arveltiin julkisuudessa – esimerkiksi talouslehti Vedomostissa – Kremliä, joka siten haluaa heikentää ja hillitä protestihenkeä. Eri tiedotusvälineiden lähteet ovat esittäneet samansuuntaisia näkemyksiä.Miljardöörin presidenttiehdokkuutta epäillään Kremlin juoneksi hs.fi 13.12.2011 == Doping- kohu == Joulukuussa 2017 julkaistiin tietoja, että Moskovan antidopinglaboratorion entinen johtaja Grigori Rodtšenkov oli kertonut valaehtoisessa todistuksessa, että Prohorov maksoi miljoonia Venäjän ruplia ampumahiihtäjä Irina Starikille, jotta tämä ei paljastaisi Venäjän valtiojohtoista dopingohjelmaa. == Lähteet == == Aiheesta muualla == * Polyus Gold yhtiön nettisivut Luokka:Venäläiset liikemiehet Luokka:Venäläiset oligarkit Luokka:Venäläiset miljardöörit Luokka:Vuonna 1965 syntyneet Luokka:Elävät henkilöt
Figure Number Five

Figure Number Five on ruotsalaisen melodisen death metal -yhtyeen Soilworkin viides studioalbumi. Albumista julkaistiin kaksi erilaista versiota, normaalissa versiossa on 11 kappaletta. __notoc__ == Kappaleet == # # # # # # # # # # # # Bursting Out Japanin bonusraita Demos 1997 (erikoispainoksen bonuslevy) # # # # # # == Kokoonpano == * Björn "Speed" Strid – laulu * Peter Wichers – kitara * Ola Frenning – kitara * Ola Flink – basso * Sven Karlsson – koskettimet * Henry Ranta – rummut === Vierailijat === * Jens Broman – laulu kappaleessa "Figure Number Five" * Richard Larsson – tamburiini kappaleessa "Brickwalker" == Arviot == * Imperiumi.net: http://www.imperiumi.net/index.php?act=albums&id;=699 * Soundi: http://www.soundi.fi/levyarviot/soilwork-figure-number-five * Allmusic: http://www.allmusic.com/album/figure-number-five-mw0000026519 * Lammaszine: positiivinenhttp://www.lammaszine.fi/arviot/levyarviot/soilwork-figure-number- five/ == Lähteet == == Aiheesta muualla == * * Luokka:Vuoden 2003 albumit Luokka:Soilworkin albumit
Natural Born Chaos

Natural Born Chaos on ruotsalaisen melodisen death metal -yhtyeen Soilworkin neljäs studioalbumi. Sen on tuottanut Devin Townsend, joka myös laulaa kappaleissa "Black Star Deceiver" ja "Soilworker's Song of the Damned". Tämä albumi on yhtyeen ensimmäinen, jossa on mukana nykyinen kosketinsoittaja Sven Karlsson. == Kappaleet == # # # # # # # # # # == Kokoonpano == * Björn "Speed" Strid − laulu * Peter Wichers − kitara * Ola Frenning − kitara * Ola Flink − basso * Henry Ranta − rummut * Sven Karlsson − kosketinsoitin Vierailijat * Mattias Eklundh − kitarasoolo kappaleessa "No More Angels" * Devin Townsend (Strapping Young Lad, The Devin Townsend Band) − avustava laulaja kappaleissa "Black Star Deceiver" ja "Soilworker's Song of the Damned" == Arviot == * Allmusic: http://www.allmusic.com/album/natural-born-chaos- mw0000220664/releases * Pitchfork Media: 8.5/10http://pitchfork.com/reviews/albums/7317-natural-born-chaos/ * Blabbermouth: 8.5/10http://www.blabbermouth.net/cdreviews/natural-born-chaos/ == Lähteet == == Aiheesta muualla == * * Luokka:Vuoden 2002 albumit Luokka:Soilworkin albumit
Taru sormusten herrasta -seikkailupeli

Taru sormusten herrasta -seikkailupeli () on Tolkienin kehittämään Keski-Maan fantasiamaailmaan sijoittuva yksinkertainen roolipeli. Pelin on tarkoitettu soveltuvan pelaajien ensimmäiseksi roolipeliksi ja sen säännöt ovat yksinkertaiset. Peli tuli Suomeen markkinoille vuonna 1992 julkaisijanaan oli Ace Pelit. Alkuperäisversio oli julkaistu edellisenä vuonna. Pelin tekijät ovat Jessica M. Ney ja S. Coleman Charlton. Suomenkielisen laitoksen toimitti Jyrki Tudeer ja suomensi Jaakko Kankaanpää. Pelissä tulee mukana seikkailu "Aamu koittaa". Ohjekirja on 32 sivua pitkä. Pelissä on kaksi tavallista, kuusisivuista noppaa ja pieniä pahvisia pelihahmoja. Peli on alkuperäiseltä nimeltään Lord of the Rings Adventure Game, eikä sitä pidä sekoittaa Lord of the Rings Roleplaying Game -nimiseen peliin. Nimestään huolimatta kyseessä on kuitenkin roolipeli. Pelin valmiit seikkailut on esitetty tiukasti kertomuksena, joissa pitää käytännössä valita tietyistä etenemisvaihtoehdoista, vaikka pelin säännöt sopivatkin yhtä hyvin myös vapaamuotoisempaan pelaamiseen. Luokka:Pöytäroolipelit Luokka:Taru sormusten herrasta
David Fury

David Fury, alk. David Allen Shapiro, (s. 5. maaliskuuta 1959, Plainview, New York) on yhdysvaltalainen, Emmy-ehdokkuuden saanut tv-käsikirjoittaja, joka tunnetaan kenties parhaiten työstään tv-sarjoissa Buffy, vampyyrintappaja, Lost ja 24. Hän on entinen stand up -koomikko. Fury on naimisissa käsikirjoittaja Elin Hamptonin kanssa, ja heillä on kolme lasta. ==Aiheesta muualla== * *Viralliset kotisivut Luokka:Yhdysvaltalaiset televisiokäsikirjoittajat Luokka:Vuonna 1959 syntyneet Luokka:Elävät henkilöt
A Predator’s Portrait

A Predator's Portrait on ruotsalaisen melodisen death metal -yhtyeen Soilworkin kolmas studioalbumi. Se julkaistiin 20. helmikuuta, 2001. == Kappaleet == Kaikki kappaleet säveltänyt Soilwork ja sanoittanut Björn Strid, ellei toisin mainita. # # # # # # # # # # # Asylum Dance (vain Japanin & Korean versiossa) == Kokoonpano == * Björn "Speed" Strid – laulu * Peter Wichers – kitara * Ola Frenning – kitara * Henry Ranta – rummut * Ola Flink – basso * Carlos Del Olmo Holmberg – koskettimet, kannet Vierailijat * Mikael Åkerfeldt – vieraileva laulaja kappaleessa "A Predator's Portrait". * Mattias IA Eklundh – soolo kappaleessa "Needlefeast". === Tuotanto === * Tuottanut Fredrik Nordström ja Soilwork. * Äänittetty ja miksattu Studio Fredmanilla syyskuussa/lokakuussa vuonna 2000. * Rummut äänitetty DHS-Studioilla. * Masteroitu The Mastering Roomissa. == Arviot == * Allmusic: http://www.allmusic.com/album/a-predators-portrait-mw0000117016 * The Metal Observer: 9.5/10http://www.metal-observer.com/articles.php?lid=1&id;=3457 == Lähteet == == Aiheesta muualla == * A Predator's Portrait Soilworkin virallisella sivulla * * Luokka:Vuoden 2001 albumit Luokka:Soilworkin albumit
The Chainheart Machine

The Chainheart Machine on ruotsalaisen melodisen death metal -yhtyeen Soilworkin toinen studioalbumi. ==Kappaleet== # # # # # # # # # ==Kokoonpano== * Björn "Speed" Strid − laulu * Peter Wichers − kitara * Ola Frenning − kitara * Ola Flink − basso * Henry Ranta − rummut * Carlos Del Olmo Holmberg − kosketinsoitin == Aiheesta muualla == * * Luokka:Vuoden 2000 albumit Luokka:Soilworkin albumit
Alueneuvosto

Alueneuvosto on useassa eri valtiossa toimiva hallintoelin: * alueneuvosto Italiassa * alueneuvosto Ranskassa * alueneuvosto Venäjällä
Vasili Tsiblijev

Vasili Vasiljevitš Tsiblijev (, s. 20. helmikuuta 1954 Orehovka, Krim, Ukrainan SNT, Neuvostoliitto) on venäläinen entinen kosmonautti. Tsiblijev valmistui Harkovan sotilaslentokoulusta vuonna 1975. Hän palveli lentäjänä Neuvostoliiton ilmavoimissa käyden vuonna 1987 J. A. Gagarinin nimeä kantavan sotilasakatemian kurssin. Ilmavoimissa hän yleni kenraalimajuriksi. Tsiblijev valittiin kosmonauttikoulutukseen 26. maaliskuuta 1987. Hän lensi Mir EO-14 -asemamission mennen sinne Sojuz TM-17 -avaruusaluksella (1.7.1993–1994) ja Mir EO-23 -missiolla lentäen sinne Sojuz TM-25 -avaruusaluksella (1997). 19. kesäkuuta 1998 hänen lentouransa päättyi. Hän oli avaruudessa 381 vuorokautta ja 16 tuntia. Hän toimi miehitettyjen avaruuslentojen lennonjohtajana ja Juri Gagarinin kosmonauttikeskuksen johtajana (nimitys vuonna 2003). Tsiblijev on naimisissa ja perheessä on kaksi lasta. == Aiheesta muualla == * Spacefacts.de Luokka:Venäläiset avaruuslentäjät Luokka:Vuonna 1954 syntyneet Luokka:Elävät henkilöt
Yleisneuvosto

Yleisneuvosto on poliittinen toimielin. Katso: * yleisneuvosto Ranskassa * varis-intiaanien yleisneuvosto * Kirkon yleisneuvosto Myöhempien aikojen pyhien Jeesuksen Kristuksen kirkossa
Jon Pertwee

John Devon Roland "Jon" Pertwee (7. heinäkuuta 1919 - 20\. toukokuuta 1996) oli brittiläinen näyttelijä. Hän tuli kuuluisaksi etenkin Doctor Who -sarjassa, jossa hän näytteli kolmatta Tohtoria vuosina 1970-1974\. Doctor Whon ohella Pertwee tunnetaan myös nimiroolistaan lastenohjelmassa Worzel Gummidge. Pertwee syntyi vuonna 1919 ja kuoli lomaillessaan Connecticutissa vuonna 1996 (jotkin lähteet tosin ilmoittavat hänen kuolinpaikakseen New Yorkin). ==Lähteet== ==Aiheesta muualla== * Luokka:Englantilaiset näyttelijät Luokka:Vuonna 1919 syntyneet Luokka:Vuonna 1996 kuolleet
Polionjälkeinen oireyhtymä

Polionjälkeinen oireyhtymä tai postpoliosyndrooma on sairaus, joka saattaa esiintyä poliosta toipuneilla komplikaationa eli jälkitautina vuosienkin tai jopa muutaman vuosikymmenen päästä. Se aiheuttaa tyypillisimmin lihasheikkoutta ja -kipua sekä voimakasta väsymystä. Polionjälkeinen oireyhtymä saattaa olla hankala havaita ja diagnosoida. On arvioitu, että jopa 25–50 % poliosta toipuneista sairastuisi myöhemmässä elämänsä vaiheessa polionjälkeiseen oireyhtymään. ==Lähteet== Luokka:Oireyhtymät
Michelle Trachtenberg

Michelle Christine Trachtenberg (s. 11. lokakuuta 1985 New York, New York) on yhdysvaltalainen televisio- ja elokuvanäyttelijä, joka tunnetaan muun muassa rooleistaan televisiosarjoissa Buffy, vampyyrintappaja ja Gossip Girl sekä elokuvasta EuroTrip. == Filmografia == Elokuvat Vuosi Elokuva Rooli Muuta tietoa 1996 Salapoliisi Harriet Harriet M. Welsch 1998 Riku Rikkaan joulutoivomus Gloria suoraan videolle 1999 Etsivä Gadget Penny 2000 Can't Be Heaven Julie 2004 EuroTrip Jenny 2005 Mysterious Skin Wendy Ice Princess Casey Carlyle 2006 Beautiful Ohio Sandra Black Christmas Melissa Kitt 2008 Dragonlance: Dragons of Autumn Twilight Tika äänirooli 2009 Against the Current Suzanne 17 Again Margaret ”Maggie” O'Donnell 2010 Pari kyttää Ava Monroe 2011 Take Me Home Tonight Ashley 2013 Sexy Evil Genius Miranda Prague suoraan videolle 2014 The Scribbler Alice 2016 Sister Cities Dallas Baxter Televisiosarjat Vuosi Nimi Rooli Jaksot 1991 Kova laki Dinah Driscoll ”God Bless the Child” 1993–96 All My Children Lily Benton Montgomery #1 1993 Clarissa Explains It All Elsie Soaperstein ”Babysitting” 1994–96 The Adventures of Pete & Pete Nona F. Mecklenberg 21 jaksoa 1996 Dave's World Angela ”Solitaire” Space Cases Prankster #1 ”All You Can Eaty” 1997 Meego Maggie Parker 13 jaksoa 1998–99 Figure It Out itsenään / panelisti 12 jaksoa 1998 Guys Like Us Katie ”Maestro's First Crush” 2000–03 Buffy, vampyyrintappaja Dawn Summers vakituinen rooli; 66 jaksoa 2001–03 Truth or Scare juontaja 20 jaksoa Mullan alla Celeste 4 jaksoa 2006 House Melinda Bardach ”Safe” 2006 Kova laki: Rikollinen mieli Lisa Willow Tyler ”Weeping Willow” 2006–12 Robot Chicken useita äänirooleja 5 jaksoa 2008–12 Gossip Girl Georgina Sparks toistuva rooli; 28 jaksoa 2009–10 Mercyn sairaala Chloe Payne 22 jaksoa 2009 The Super Hero Squad Show Valkyyria (ääni) 2 jaksoa 2011 Lemmenkipeät Jodie 3 jaksoa Weeds Emma Karlin 5 jaksoa 2013 Criminal Minds – FBI-tutkijat Diane Turner ”Zugzwang” NCIS: Los Angeles Lily Lockhart ”Merry Evation” 2015 Sleepy Hollow Abigail Adams ”Pittura Infamante” SuperMansion Blood Moon (ääni) ”A Midsummer Night's Ream” == Lähteet == == Aiheesta muualla== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1985 syntyneet Luokka:Elävät henkilöt
Michael Wagener

Michael Wagener (s. 1949) on saksalaissyntyinen äänilevytuottaja ja -miksaaja, joka asuu nykyään Nashvillessa, Yhdysvalloissa. Wagener aloitti uransa musiikkialalla Accept-yhtyeessä. Tutustuttuaan laulaja Don Dokkeniin hän lähti vuonna 1979 Los Angelesiin ja tuotti Dokkenin debyyttialbumin. Lisäksi hän tuotti mm. Skid Row'n debyytin sekä Ozzy Osbournen albumin No More Tears. Kenties parhaiten Wagener muistetaan yhteistyöstä 1980-luvun lopun rock- ja metalliyhtyeiden kanssa. Hänen tuottamiinsa esiintyjiin kuuluvat mm. Mötley Crüe, Accept, Great White, Stryper, Poison, Keel, Alice Cooper, Extreme, Megadeth, Janet Jackson, Ozzy Osbourne, Dokken, Metallica, Megadeth, White Lion ja Skid Row. Michael Wagener on miksannut The Rasmuksen vuonna 2008 julkaistun seitsemännen albumin Black Roses omalla studiollaan Nashvillessa. Samalla studiolla Wagener on tuottanut Lordin studioalbumit Babez For Breakfast vuonna 2010 ja To Beast Or Not To Beast vuonna 2012. == Lähteet == Luokka:Saksalaiset musiikkituottajat Luokka:Vuonna 1949 syntyneet Luokka:Elävät henkilöt
Stephanie J. Block

Stephanie J. Block (s. 19. syyskuuta 1972) on yhdysvaltalainen teatterinäyttelijä. Hän on Actors Equityn ja Los Angeles Musical Theater Guildin jäsen. Block on mezzo-sopraano ja hänen äänensä kantaa kolme oktaavia. == Ura == Block teki debyyttinsä Broadwayllä vuonna 2003. Hän esiintyi Liza Minnellinä musikaalissa The Boy from Oz. Keväällä 2005 Block näytteli Elphaban roolin Wicked-musikaalin Yhdysvaltain kiertueella. Hän lopetti 5. maaliskuuta 2006 ja hänet korvasi Julia Murney. Block palaa esittämään Elphabaa Broadwaylle 8\. lokakuuta 2007. Block näytteli Grace "Grania" O'Malleytä musikaalissa The Pirate Queen. Show sai ensi-iltansa Broadwayllä 5. huhtikuuta 2007 ja sen viimeinen esitys oli 17. kesäkuuta 2007. Hän on myös esiintynyt näytelmissä Funny Girl, Crazy for You, Oliver!, The Dead, The Grass Harp, Bells Are Ringing ja I Love the Piano. Block oli alkuperäinen Belle Disneylandin tuotannossa Kaunottaresta ja hirviöstä (Beauty and the Beast). Blockin ääntä on kuultu monissa mainoksissa esimerkiksi Barbien lauluäänenä. Blockin ensimmäinen sooloalbumi on työn alla. == Yksityiselämä == Block on naimisissa näyttelijä Sebastian Arcelusen kanssa. He tapasivat molempien esiintyessä Wickedissä. == Lähteet == *http://www.stephaniejblock.com/ *http://www.imdb.com/name/nm1984556/ == Aiheesta muualla == * Virallinen sivusto Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Acca Larentia

thumb|Acca Larentia Jacopo della Quercian veistoksessa. Acca Larentia on hahmo roomalaisessa tarustossa. Hahmona hän esiintyy useammissa eri tarinoissa, joista yhdessä hän kasvattaa Rooman perustaneita Romulusta ja Remusta. Larentalia-juhla oli hänen muistolleen vuosittain Roomassa järjestetty juhlapäivä. ==Merkitys== Acca Larentian tarussa on useampia eri historiallisia ja mytologisia kerrostumia, joiden keskenäisen suhteen selvittäminen on hankalaa. Kuten monet muutkin Rooman myyttiset kertomukset, Acca Larentian tarinaan liittyy monimerkityksellisyyttä ja useiden eri tarinoiden nivoutumista. Tarujen kautta Acca Larentia tunnettiin joka tapauksessa Rooman kansan hyväntekijänä ja äitihahmona, jota muisteltiin vuosittain järjestetyssä Larentalia-juhlassa. ==Tarinoissa== Roomalaisessa mytologiassa Vesta-neitsyt synnytti Marsin pojat Romuluksen ja Remuksen hyläten nämä Tiber-joen virtaan kuningas Amuliuksen käskystä. Romulus ja Remus pelastuvat susiemon (lupa) ottaessa heidät hoiviinsa. Lopulta veljekset löytää eräs sikopaimen Faustulus, joka antaa heidät edelleen vaimonsa Acca Larentian hoivaan. Aikaisemmin yhden oman lapsensa menettänyt Acca Larentia imettää veljeksiä. Acca Larentiaan viitataan tarinassa termillä lupa eli naarassusi. Termillä on puolestaan yleensä viitattu prostituoituihin. Romulus ja remus kasvavat Acca Larentian ja Faustuluksen luona perustaen eri vaiheiden jälkeen sittemmin Romuluksen mukaan nimetyn Rooman kaupungin. Acca Larentialla ja Faustuluksella oli legendan mukaan kaksitoista poikaa, joista syntyi sittemmin arkaaisessa Roomassa vaikuttaneiden pappien arvaaliveljeskunta, jooiden tehtävänä oli uhrata Dea Dian jumalattarelle. Acca Larentia esiintyy Rooman perustamistarinan ohella muissa roomalaisissa taruissa. Toisessa hän on kaunis nuori nainen, jonka Herkules voittaa omakseen noppapelissä. Acca Larentia viettää pelin jälkeen Herkulesin kanssa yön Herkuleelle omistetulla temppelillä Rooman Forum Boariumilla eli karjatorilla. Tarinassa saattaa olla yhteyksiä alueella sijainneeseen arkaaiseen Pyrgin kauppakaupunkiin, joka tunnettiin oletettavasti sakraaliprostituutiota harjoittavana kulttikeskuksena. Samassa tarinassa Acca Larentia saa Herkuleelta edelleen neuvon, jonka mukaan hänen tulee tarjota itseään ensimmäiselle forumilla vastaan tulevalle miehelle. Acca Larentia tapaa vanhan ja rikkaan Tarrutiuksen, joka jätti sittemmin kuollessaan suuren omaisuuden Acca Larentialle. Acca Larentia testamenttaa edelleen itse kuollessaan omaisuutensa Rooman kansalle. Tämän johdosta hänelle järjestettiin julkiset hautajaiset ja vuosittaiset muistojuhlat. Niin sanottuna Larentalia-päivänä kunnioitettiin myös laareja, roomalaisten esi- isien henkiä. ==Lähteet== Luokka:Roomalainen mytologia Luokka:Antiikin Rooman naiset
MTV Max

MTV Max (aiemmin MTV3 MAX ja C More Max) on suomalaisen MTV Oy:n vuonna 2006 perustama maksutelevisiokanava, joka näkyy digitaalisessa antenni-, laajakaista-TV- ja kaapeliverkossa sekä satelliitin kautta Allenten välityksellä. MTV Max -kanavaa katsoo viikoittain noin 500 000 katsojaa.http://spotti.mtv3.fi/site/mtv3/mainostaminen.jsp?sl2=2&ss;=mm_maksu&id;=25621 == Kanavan ohjelmistoa == MTV Maxin ohjelmisto on suunnattu erityisesti mieskatsojille. Ohjelmisto koostuu muun muassa tosi-tv-sarjoista, auto- ohjelmista sekä komediasarjoista, kuten Ruuvit löysällä ja Konttori. Kanavan ohjelmistoon on kuulunut myös toimintasarja 24 sekä dokumentteja. MTV Max on näyttänyt myös keskusteluohjelmia The Jay Leno Show, The Tonight Show with Jay Leno, Late Show with David Letterman ja The Late Show with Stephen Colbert. Kanava panostaa erityisesti urheiluun ja näyttää esimerkiksi WRC-osakilpailut suorina lähetyksinä. Jääkiekon MM-kisojen aikaan MTV Max on näyttänyt myös muutaman ottelun. Lisäksi kanavalla on seurattu kamppailu-urheilua, esimerkiksi Ultimate Fighting Championshipia. Maxilla on lähetetty Formula 1-lähetyksiä kausilla 2007-2021. ==MTV Max HD== MTV Max HD on MTV Oy:n televisiokanava, joka aloitti lähetyksensä maaliskuussa 2012. MTV Max HD lähettää MTV Maxin ohjelmia teräväpiirtona.Digilelut.fi 2.3.2012, Formulat teräväpiirrolla esittävä MTV Max HD aloitti lähetykset ==Entiset logot== Tiedosto:Mtv3 max.svg|1. marraskuuta 2006 – 2012 Tiedosto:MTV3 MAX logo.png|2012 – 2. marraskuuta 2013 Tiedosto:MTV Max.svg|3. marraskuuta 2013 – 28. helmikuuta 2017 == Lähteet == Luokka:MTV:n televisiokanavat Luokka:Vuonna 2006 perustetut televisiokanavat
Kauhajoen kirkko

Kauhajoen kirkko on joulukuussa 1958 käyttöön vihitty kirkko Kauhajoen keskustassa. Kirkon on suunnitellut arkkitehti Veikko Larkas palaneen kirkon tilalle. Kirkko on modernisoitu versio Suomen keskiaikaisista kirkoista. Kauhajoen pääkirkko kuvaa muodoltaan kansillaan seisovaa, avattua Raamattua. Kirkko on kooltaan 18 metriä leveä, 35 metriä pitkä ja 21 metriä korkea. Kirkkosalissa ja lehtereillä on yhteensä 1 060 istumapaikkaa. Saarnatuoli kuvaa auki olevaa liitonarkkua. == Urut == Kirkon nykyiset urut on rakennettu vuonna 2004. Urut uusittiin alkuperäisissä uruissa olleiden teknisten ongelmien vuoksi. Uudet urut rakensi Urkurakentamo Veikko Virtanen ja niissä on yhteensä 2 513 urkupilliä. Urkujen valmistuessa, suurin yhdeksän metrin mittainen pilli oli Suomen korkein urkupilli. Lyhin pilli on vain 12 millimetrin mittainen. == Kuvia == Kuva:Kauhajoki Church, Finland.jpg|Kauhajoen kirkko edestä Kuva:Kauhajoki churchmuseum, Finland.jpg|Kauhajoen kirkkomuseo Kuva:Kauhajoen sankarihautausmaa.jpg|Ristien paljoutta Kauhajoen sankarihautausmaalla Kuva:Kauhajoki cemetery Finland.jpg|Syksyinen Kauhajoen hautausmaa File:Interior of Kauhajoki church 1.jpg|Kirkon alttari ja alttarimosaiikki. == Kauhajoen muut kirkot == Kauhajoella on pääkirkon lisäksi myös kaksi kyläkirkkoa: Nummijärven kirkko ja Kauhajärven kirkko. == Lähteet == == Aiheesta muualla == *Kirkosta Kauhajoen seurakunnan sivuilla * Keisarikello, Hakkapeliitta, 18.12.1934, nro 51-52, s. 18, Kansalliskirjaston digitaaliset aineistot Luokka:Kauhajoen kirkkorakennukset Luokka:Kauhajoen nähtävyydet Luokka:Kauhajoen rakennukset ja rakennelmat
Pohjoismainen suuntaus

Pohjoismainen suuntaus on Suomen tasavallan ulkopoliittinen linja, joka seurasi reunavaltiopolitiikan vastoinkäymisistä. Itsenäisyyden alussa Saksan hävittyä ensimmäisen maailmansodan pyrkivät Baltian maat ja Puola kokoamaan yhteistyötä saadakseen suurempaa neuvotteluvoimaa neuvosto-Venäjän, sittemmin Neuvostoliiton kanssa käytäviin neuvotteluihin, mutta maiden erilaiset intressit estivät reunavaltiopolitiikan onnistumisen. Suomen intressi reunavaltiopolitiikkaan liittyi neuvosto-Venäjän ja Neuvostoliiton läheisyyteen sekä Suomenlahden yhteisyyteen Viron kanssa, joka oli yksi reunavaltiopolitiikan osapuoli. Vaikka Suomi erkani reunavaltiopolitiikasta käytännössä jo aikaisemmin, silti virallisesti pohjoismainen suuntaus ilmoitettiin Suomen ulkopolitiikan linjaksi 1935. Sen oli muotoillut epävirallinen turvallisuuspoliittinen johtoryhmä, johon olivat kuuluneet presidentti Svinhufvud, pääministeri Kivimäki, ulkoministeri Hackzell, valtioneuvos Paasikivi ja puolustusneuvoston puheenjohtaja marsalkka Mannerheim. Pohjoismaiseen suuntaukseen kuului puolustuspoliittisesti puolueettomuus. Suomi oli monien muiden maiden tapaan Neuvostoliiton aloitteesta solminut sen kanssa hyökkäämättömyyssopimuksen 1932. Reunavaltiopolitiikan osana Suomi kuitenkin teki aktiivista yhteistyötä Viron kanssa puolustuspolitiikan alueella salassa valmistellen muun muassa Suomenlahden tykistösulun, joka meristrategisesti oli jatkoa Pietari Suuren merilinnoitukselle. Tiedon yhteistyön olemassaolosta sai Neuvostoliitto todennäköisesti Vilho Pentikäiseltä, mikä näkyi myöhemmin 1938 ja 1939 Neuvostoliiton vaatimuksina saada haltuunsa Suomelle kuuluvat Suomenlahden ulkosaaret Leningradin edustalla olevalla merialueella meripuolustuksen lujittamiseksi. Muutoin pohjoismaiseen suuntaukseen liittyivät hyvät suhteet muihin Pohjoismaihin yleensä ja erityisesti Ruotsiin. Toisen maailmansodan jälkeen pohjoismainen suuntaus on näkynyt muun muassa Yhdistyneissä kansakunnissa ja rauhaturvaamisessa, Norjan, Ruotsin ja Suomen puolustusvoimien yhteistoiminnassa muun muassa ammushuollon osalta sekä joidenkin Pohjoismaiden valtiollisten yhtiöiden suurissa hankkeissa, kuten Telian ja Soneran sekä Nesteen ja Statoilin. == Katso myös == *Pohjoismainen yhteistyö == Lähteet == Luokka:Suomen ulkopolitiikka Luokka:Suomen ja Ruotsin väliset suhteet
Li Chun

Li ”Junjun” Chun (, s. 11. helmikuuta 1988 Hunan, Kiina) on Morning Musume kahdeksannen generaation jäsen, joka otettiin mukaan myöhemmin kuin Aika Mitsui. Hänen kanssaan Morning Musumeen liitettiin myös toinen jäsen Qian Lin. Hänen ensimmäinen singlensä Morning Musumessa oli Onna ni Sachi Are. Kuten myös Qian Lin, Junjun on toinen jäsen Morning Musumen historiassa, joka ei ole japanilaista alkuperää. == Aiheesta muualla == Li Chunin blogi Luokka:Morning Musume Luokka:Japanilaiset idolit Luokka:Japanilaiset laulajat Luokka:Kiinalaiset muusikot Luokka:Vuonna 1988 syntyneet Luokka:Elävät henkilöt
Bilateraalikauppa

Bilateraalikauppa eli kahdenvälinen kauppa, joskus myös clearing-kauppa, on kansainvälisen kaupan muoto, joka perustuu valtioiden välisille kahdenvälisille tavaran tai palvelusten vaihdantasopimukselle. Bilateraalinen kauppa oli käytössä pääasiassa Neuvostoliiton ja muiden sosialististen maiden kesken, joskin jotkin kapitalistiset ja sekatalousmaat saattoivat harjoittaa bilateraalista kauppaa näiden kanssa. Nykyisin bilateraalinen kauppa on käytännössä hävinnyt Neuvostoliiton hajoamisen myötä. == Bilateraalisen kaupan käytännöt == Bilateraalista kauppaa käytiin kahden maan välillä sopimalla määräajoin vaihdettavien tavaroiden ja palvelusten määrät. Tavoitteena oli, että kumpikin maa vaihtoi tarkasteluajanjaksolla arvoltaan yhtä suuren määrän tavaraa, joten kaupan tase pysyi automaattisesti tasapainossa. Tavoitteena oli siis, ettei maalla olisi kauppataseen yli- tai alijäämää. Kauppaneuvotteluissa sovittiin tulevalle kaudelle tavoitearvot erityyppisten hyödykkeiden vaihdosta. Kauppaa käytäessä pidettiin kirjaa tavaravaihdosta, jonka arvo kirjattiin ns. clearing-tilille. Tavoitteena oli, että kaupankäyntikauden lopussa clearing-tili olisi tasoissa, eli molemmat maat olivat toimittaneet toiselle saman arvosta hyödykkeitä. Jos näin ei käynyt, clearing-velka siirtyi seuraavalle kaupankäyntikaudelle, jonka kuluessa se oli tarkoitus tasata. ==Suomen ja Neuvostoliiton bilateraalikauppa== Neuvostoliitolla oli vain kahden periaatteessa markkinatalousmaan kanssa bilateraaliset kauppasopimukset: Intian ja Suomen. Bilateraalikauppasopimusjärjestelmä mahdollisti melko suuria yksittäisiä teollisia yhteistyöhankkeita. Suomen ja Neuvostoliiton bilateraalikauppa oli jatkoa Suomen suorittamille melko metalliteollisuuspainotteisille sotakorvauksille. Bilateraalikauppaa jatkettiin sen lopussa bilateraalikaupan periaatteiden vastaisella välitysöljykaupalla. Suomi, joka ei ostanut Neuvostoliitosta yhtä paljon kuin mitä Neuvostoliitto osti Suomesta, sai luvan ostaa helposti rahaksi muutettavaa öljyä Neuvostoliitosta edelleen vapaille maailmanmarkkinoile myytäväksi. Näin ollen ikään kuin Suomen ostoalijäämää täydennettiin helposti rahaksi muutettavalla öljyllä. Bilateraalikaupan päättyessä Neuvostoliiton hajoamiseen Suomelle jäi merkittäviä saatavia clearing-tilille. Venäjän huomattava valtionvelka Suomelle oli tätä perua. Venäjä maksoi viimeiset erät noin 600 miljoonan euron velasta 2013. == Lähteet == *